**รายงานการประชุมสภาองค์การบริหารส่วนตำบลนาไม้ไผ่สมัยสามัญ สมัยที่ 3/2561 ประจำปี 2561**

**เมื่อวันที่ 14 สิงหาคม 2561 เวลา 14.10 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ  | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายภัฎศชลญ์ | แร่ทอง | ส.อบต.หมู่ที่ 2 |
| 7. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 8. | นายสมนึก | สมมาตร | ส.อบต.หมู่ที่ 4 |
| 9. | นางสิรัญญา | สังข์การณื | ส.อบต.หมู่ที่ 5 |
| 10. | นายสัมพันธ์ | จีนประสม | ส.อบต.หมู่ที่ 6 |
| 11. | นายรัตตะภูมิ | คงยงค์ | ส.อบต.หมู่ที่ 6 |
| 12. | นายพรชัย | รัตนคช | ส.อบต.หมู่ที่ 7 |
| 13. | นายพรศักดิ์ | ภักดีสุวรรณ | ส.อบต.หมู่ที่ 7 |
| 14. | นายอภินันต์ | หนูริง | ส.อบต.หมู่ที่ 8 |
| 15. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 16. | นายผล | กล้าปราบโจร | ส.อบต.หมู่ที่ 10 |
| 17. | นางสาวนงลักษณ์ | ตาดทอง | ส.อบต.หมู่ที่ 10 |
| 18. | นายสมยศ | รักษาแก้ว | ส.อบต.หมู่ที่ 11 |
| 19. | นายอภิชาติ | รัตนบุรี | ส.อบต.หมู่ที่ 12 |
| 20. | นายไพศาล | แก้วตาทิพย์ | ส.อบต.หมู่ที่ 12 |
| 21. | นางศรีสุดา | ชำนาญกิจ | ส.อบต.หมู่ที่ 13 |
| 22. | นายเดชภณ | แก้วคุ้มภัย | ส.อบต.หมู่ที่ 14 |
| 23. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| 1. | นายสมใจ | ศรีระษา | ส.อบต.หมูที่ 4 (ขาด) |
| 2. | นายขจร | แก้วสว่าง | ส.อบต.หมู่ที่ 5 (ขาด) |
| 3. | นายวิชาญ | ทรัพย์พระอินทร์ | ส.อบต.หมู่ที่ 8 (ลาป่วย) |
| 4. | นายสมพร | รัตนคช | ส.อบต.หมู่ที่ 9 (ขาด) |
| 5. | นายณรงค์ | อักษรไทย | ส.อบต.หมู่ที่ 11 (ขาด) |

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
|  | นายชัยพิภัทร | รัตนบุรี | นายก อบต. |
| 1. | นายสายันท์ | นิธิสกุลกาญจน์ | รองนายก อบต. |
| 2. | นายสุชาติ | หนูในนา | รองนายก อบต. |
| 3. | นายบุญสิทธิ์ | ชอบทำกิจ | เลขานุการ นายก อบต. |
| 4. | นางถาวร | อยู่เป็นสุข | ผอ.กองคลัง |
| 5. | นายอรุณ | ชูประจง | ผอ.กองช่าง |
| 6. | นางนงเยาว์ | ศรีจันทร์ | หัวหน้าสำนักปลัด |
| 7. | นางอรอุษา | คงหอม | นักวิเคราะห์นโยบายและแผน |
| 8. | นางสาวอรอนงค์ | คงเกื้อ | นักวิชาการศึกษาปฏิบัติการ |
| 9. | นางจีรภรณ์ | คชพันธ์ | ผช.ธุรการ |

**เริ่มประชุม 14.10 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้ขอกำหนดการประชุมสมัยสามัญ 4 สมัย ซึ่งครั้งนี้เป็นการประชุมสมัยสามัญ สมัยที่ 3/2561 และได้กำหนดไว้ในระหว่างวันที่ 1 – 15 สิงหาคม 2561 นั้น สำหรับวันนี้ก็มีวาระการประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 **1.1 เรื่อง การจัดโครงการรณรงค์และการอนุรักษ์ทรัพยากรธรรมชาติและสิ่งแวดล้อมตามพระราช**

 **เสาวนีย์ (ปั่นลดคาร์บอน ย้อนรอยวัฒนธรรม สืบสานประเพณีท้องถิ่น ชมวิวบ้านน้ำราง)**

 **วันที่ 12 สิงหาคม 2561**

**ประธานสภาฯ** ต้องขอขอบคุณทุกท่านที่ได้ให้ความร่วมมือในโครงการรณรงค์และการอนุรักษ์ทรัพยากรธรรมชาติและสิ่งแวดล้อมตามพระราชเสาวนีย์ (ปั่นลดคาร์บอน ย้อนรอยวัฒนธรรม สืบสานประเพณีท้องถิ่น ชมวิวบ้านน้ำราง) เมื่อวันอาทิตย์ที่ 12 สิงหาคม 2561 ที่ผ่านมา

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 24 กรกฎาคม 2561)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว และได้มีการทบทวนรายงานการประชุมครั้งที่แล้ว

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง พิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2562 (ขั้นรับหลักการ)**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ท่านสมาชิกและผู้เข้าร่วมประชุมทุกท่านสำหรับเรื่องนี้บัดนี้ถึงเวลาที่คณะผู้บริหารขององค์การบริหารส่วนตำบลนาไม้ไผ่ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลนาไม้ไผ่อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลนาไม้ไผ่จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2562 ดังต่อไปนี้

 **1. สถานะการคลัง**

 1.1 งบประมาณรายจ่ายทั่วไป

 ในปีงบประมาณ พ.ศ.2561 ณ วันที่ 30 กันยายน พ.ศ.2561 องค์กรปกครองส่วนท้องถิ่นมีสถานะการเงิน ดังนี้

 1.1.1 เงินฝากธนาคาร จำนวน 37,894,004.52 บาท

 1.1.2 เงินสะสม จำนวน 10,617,965.69 บาท

 1.1.3 เงินทุนสำรองเงินสะสม จำนวน 10,032,757.54 บาท

 1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0.00 บาท

 1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 3 โครงการ รวม 2,161,000.00 บาท

 1.2 เงินกู้คงค้าง จำนวน 0.00 บาท

 **2. การบริหารงบประมาณ ในปีงบประมาณ** 2561 ณ วันที่ 30 กันยายน พ.ศ.2561 (1) รายรับจริง จำนวน 44,971,873.86 บาท ประกอบด้วย

 หมวดภาษีอากร จำนวน 134,463.03 บาท

 หมวดค่าธรรมเนียม ค่าปรับ และใบอนุญาต จำนวน 10,068.50 บาท

 หมวดรายได้จากทรัพย์สิน จำนวน 85,228.18 บาท

 หมวดรายได้จากสาธารณูปโภคและการพาณิชย์ จำนวน 145,960.00 บาท

 หมวดรายได้เบ็ดเตล็ด จำนวน 83,410.00 บาท

 หมวดรายได้จากทุน จำนวน 0.00 บาท

 หมวดภาษีจัดสรร จำนวน 19,721,186.15 บาท

 หมวดเงินอุดหนุนทั่วไป จำนวน 24,791,558.00 บาท

 (2) เงินอุดหนุนที่รัฐบาลให้โดยระบุวัตถุประสงค์ จำนวน 582,207.10 บาท

 (3) รายจ่ายจริง จำนวน 32,605,265.12 บาท ประกอบด้วย

 งบกลาง จำนวน 12,391,205.00 บาท

 งบบุคลากร จำนวน 10,475,020.00 บาท

 งบดำเนินงาน จำนวน 5,207,997.12 บาท

 งบลงทุน จำนวน 3,121,043.00 บาท

 งบรายจ่ายอื่น จำนวน 0.00 บาท

 งบเงินอุดหนุน จำนวน 1,410,000.00 บาท

 (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 265,242.00 บาท

 (5) รายจ่ายที่จ่ายจากเงินสะสม จำนวน 167,251.00 บาท

 (6) รายจ่ายที่จ่ายจากเงินทุนสำรองเงินสะสม จำนวน 0.00 บาท

 (7) รายจ่ายที่จ่ายจากเงินกู้ จำนวน 0.00 บาท

 คำแถลงงบประมาณประจำปี 2562 ด้านรายรับจำแนก ดังนี้

 - รายรับจริง ปี 2560 จำนวน 46,378,912.93 บาท

 - ประมาณการปี 2561 จำนวน 50,000,000 บาท

 - ประมาณการปี 2562 จำนวน 53,000,000 บาท

 คำแถลงงบประมาณรายจ่ายประจำปีงบประมาณ พ.ศ. 2562

 - รายจ่ายจริงปี 2560 จำนวน 43,416,374.98 บาท

 - ประมาณการปี 2561 จำนวน 50,000,000 บาท

 - ประมาณการปี 2562 จำนวน 53,000,000 บาท

 รายละเอียดปรากฏตามร่างข้อบัญญัติงบประมาณรายจ่ายประจำปีงบประมาณ พ.ศ. 2562 ที่แจ้งให้กับสมาชิกทุกท่านแล้ว

**ประธานสภาฯ** ขอเชิญท่านปลัด อบต.

**นายนพดล ไชยศร** เรียนท่านประธานสภาฯ คณะบริหาร และท่านสมาชิกทุกท่าน สำหรับวันนี้อยู่ในขั้นรับหลักการซึ่งก็เป็นรายละเอียดโดยรวมที่ท่านสามารถอภิปรายได้ว่าเห็นด้วยหรือไม่อย่างไร สำหรับการตั้งงบประมาณของปี2562 เราตั้งตามที่กฎหมายกำหนดว่ารายจ่ายประเภทใดบ้างที่เราต้องตั้ง โครงการที่เราตรวจดูแล้วว่าไม่จำเป็นเท่าไหร่เราก็ตัดออกเพื่อที่จะให้งบประมาณได้ลงหมู่บ้านให้มากที่สุด ก็ขออธิบายเพียงแค่นี้ก่อน

**ประธานสภาฯ** ขอเชิญท่านวิชาชาญ ชนูดหอม

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต. หมู่ที่ 1 สำหรับรายละเอียดในร่างข้อบัญญัติที่ผมได้ดูก็ดีใจที่จะมีการซื้อรถยนต์คันใหม่เนื่องจากคันเก่านั้นชำรุดมากแล้วและมีปัญหาบ่อยๆเท่าที่เห็น สำหรับงบประมาณที่ลงหมู่บ้านนั้นเมื่อเทียบกับตำบลอื่นที่ใกล้เคียงกับเรา ถือว่าของเรางบประมาณยังถือว่าลงหมู่บ้านน้อยอยู่ในขณะที่จำนวนของหมู่บ้านก็มีเท่าๆกันและรายได้ของอบต.ก็เท่าๆกัน แต่ของเค้างบประมาณลงหมู่บ้านเยอะมากแต่ของเราน้อยมากเมื่อเทียบกับเค้าก็อยากจะให้มีการจัดสรรงบประมาณที่ลงหมู่บ้านให้มากกว่านี้ งบอะไรที่มากไปก็ตัดลงมาหน่อย เช่น งบประมาณไปอบรม 500,000 บาท ผมว่าสามารถตัดลงมาได้อีก สำหรับปีนี้ไม่เป็นไร แต่ปีต่อไปก็เสียสละให้กับประชาชนให้มากกว่านี้หน่อย แต่โดยภาพรวมก็เห็นด้วยกับ (ร่าง)ข้อบัญญัติงบประมาณปีนี้ อีกเรื่องหนึ่งคือผมเห็นว่าบริเวณหน้า อบต.ของเรามีพื้นที่มากพอน่าจะทำเป็นตลาดนัดให้ชาวบ้านได้นำผลผลิตของตนเองมาจำหน่าย ซึ่งใน ข้อบัญญัติตั้งไว้แค่สามหมื่นกว่าบาทในงบเกษตร ผมคิดว่าโครงการประเภทนี้น่าจะจัดสรรงบประมาณให้มากหน่อย เพราะเป็นหน้าตาของตำบลของเราหากเราทำอย่างจริงจัง ผมเชื่อว่าสามารถไปได้ดี

**ประธานสภาฯ** มีสมาชิกท่านอื่นจะอภิปรายเพิ่มเติมอีกหรือไม่ ถ้าไม่มีผมจะขอมติที่ประชุม

**ประธานสภาฯ** ท่านสมาชิกมีอะไรสอบถามบ้างอีกหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่รับหลักการ (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2562 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดรับหลักการ (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2562 โปรดยกมือขึ้น

**มติที่ประชุม รับหลักการ 20 เสียง**

 **ไม่รับหลักการ -**

 **งดออกเสียง 2 คน**

**ประธานสภาฯ** ขอเชิญท่านสมาชิกได้เสนอว่าจะให้มีคณะกรรมการแปรญัตติจำนวนกี่ท่าน กำหนดระยะเวลารับคำแปรญัตติอย่างไร ขอเชิญท่านพรชัย รัตนคช

**นายพรชัย รัตนคช** ขอเสนอให้มีคณะกรรมการ จำนวน 3 ท่าน

**ประธานสภาฯ** มีสมาชิกท่านใดจะเสนอเป็นอย่างอื่นหรือไม่ ถ้าไม่มีขอให้เสนอชื่อคณะกรรมการแปรญัตติคนที่ 1 ขอเชิญท่านพรศักดิ์ ภักดีสุวรรณ

**นายพรศักดิ์ ภักดีสุวรรณ** เรียนท่านประธานสภาฯ ผมขอเสนอนายเสริมศักดิ์ พฤกษพนม

**ประธานสภาฯ** ขอผู้รับรอง 2 ท่าน

- นายอภินันต์ หนูริง และนายพรชัย รัตนคช เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 1 อีกหรือไม่ ถ้าไม่มีขอเชิญเสนอคณะกรรมการแปรญัตติคนที่ 2 ขอเชิญท่านผล กล้าปราบโจร

**นายผล กล้าปราบโจร** เรียนท่านประธานสภาฯ ผมขอเสนอนายสมยศ รักษาแก้ว

**ประธานสภาฯ** ขอผู้รับรอง 2 ท่าน

- นายรัตตะภูมิ คงยงค์ และนางสาวเสาวรัตน์ ช่วยเกิด เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 2 อีกหรือไม่ ถ้าไม่มีขอเชิญเสนอคณะกรรมการแปรญัตติคนที่ 3 ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมขอเสนอนางสาวนงลักษณ์ ตาดทอง

**ประธานสภาฯ** ขอผู้รับรอง 2 ท่าน

- นางศรีสุดา ชำนาญกิจ และนางสิรัญญา สังข์การณ์ เป็นผู้รับรอง

**ประธานสภาฯ** มีสมาชิกท่านใดต้องการเสนอคณะกรรมการแปรญัตติคนที่ 3 อีกหรือไม่ ถ้าไม่มีสรุปว่าคณะกรรมการแปรญัตติมีจำนวน 3 ท่าน คือ นายเสริมศักดิ์ พฤกษพนม นายสมยศ รักษาแก้ว และนางสาวนงลักษณ์ ตาดทอง

**นายนพดล ไชยศร** เรียนท่านประธานสภาฯ หลังจากที่เราได้รับหลักการโดยเสียงส่วนใหญ่เห็นชอบและได้มีการแต่งตั้งคณะกรรมการแปรญัตติจำนวน 3 ท่าน วันนี้ขอนัดทั้ง 3 ท่านร่วมประชุมเพื่อเลือกประธานและเลขานุการฯเพื่อทำหน้าที่ต่อไปและเมื่อพิจารณารับหลักการเสร็จแล้วต่อไปในวาระที่ 2 วาระที่ 3 จะเป็นการแปรญัตติร่างข้อบัญญัติว่าจะให้ตราเป็นข้อบัญญัติงบประมาณรายจ่าย พ.ศ. 2562 หรือไม่ แต่ก่อนเข้าวาระที่ 2 และ 3 ก็จะมีคณะกรรมการทั้ง 3 ท่านนี้เป็นผู้รับคำแปรญัตติ และเมื่อรับคำแปรญัตติจากสมาชิกแล้วถ้าคณะกรรมการทั้ง 3 ท่านเห็นด้วย คณะกรรมการทั้ง 3 ท่านจะต้องนำเรื่องเข้าสู่สภาฯอีกครั้งในวาระที่ 2 ถ้าสภาฯเห็นด้วยก็จบ ดังนั้นหมู่บ้านไหนที่ต้องการแก้ไขอะไรก็ให้ไปดูมาให้ดีแล้วนำเรื่องมาขอแปรญัตติเพราะคณะกรรมการแปรญัตติจะต้องพิจารณาเรื่องในการขอแปรญัตติไม่น้อยกว่า 24 ชั่วโมงขอเชิญท่านสมาชิกกำหนดวันรับคำแปรญัตติ

**ประธานสภาฯ** ขอเชิญท่านสมาชิกได้เสนอวันรับคำแปรญัตติ เชิญท่านเสาวรัตน์ ช่วยเกิด

**นางสาวเสาวรัตน์ ช่วยเกิด** เรียนท่านประธานสภาฯ ดิฉันนางสาวเสาวรัตน์ ช่วยเกิด ส.อบต.หมู่ที่ 9 ขอเสนอ วันที่ 20 – 22 สิงหาคม เวลา 08.30 - 16.30 น.

**นายนพดล ไชยศร** เมื่อมีวันรับคำแปรญัตติแล้วเราจะต้องกำหนดวันแล้วเสร็จในการพิจารณาคำแปรญัตติ เพื่อที่คณะกรรมการจะได้มาปฏิบัติหน้าที่

**ประธานสภาฯ** ขอเชิญท่านสมาชิกได้เสนอกำหนดวันแล้วเสร็จ ในการพิจารณาคำแปรญัตติ

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 ขอกำหนดเป็นวันที่ 23 สิงหาคม 2561 เวลา 10.00 น.

**ประธานสภาฯ** มีสมาชิกท่านใดเห็นเป็นอย่างอื่นอีกบ้างหรือไม่

**ที่ประชุม** รับทราบ

**3.2 เรื่อง ขอกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน**

 **หมู่ที่ 14 จำนวน 108,500 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯและท่านสมาชิกทุกท่านสำหรับวาระนี้เราได้มีการประกาศหาผู้รับเหมาไปแล้วแต่ไม่มีผู้รับเหมามาซื้อเลยทำให้เราต้องกันเงินไว้ ก็ต้องขอแจ้งสมาชิกสภาฯทุกท่านให้ได้ทราบถึงสาเหตุของการกันเงิน และต้องขอความเห็นชอบจากท่านสมาชิกทุกท่านด้วย

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน หมู่ที่ 14 จำนวน 108,500 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน โครงการสร้างหอกระจายข่าวประจำหมู่บ้าน หมู่ที่ 14 จำนวน 108,500 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**3.3 เรื่อง ขอกันเงินเหลื่อมปีกรณีไม่ก่อหนี้ผูกพัน โครงการขุดลอกคลองกงหรา หมู่ที่ 4**

 **จำนวน 371,700 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** สำหรับวาระนี้สาเหตุของการกันเงินก็เนื่องจากเราได้ประกาศไปแล้วรอบหนึ่งและได้ลงไปสำรวจพื้นที่ไม่สามารถที่จะดำเนินการได้เนื่องจากว่ามีน้ำอยู่เต็มพื้นที่เลยไม่สามารถดำเนินการได้ เลยต้องขอกันเงินไว้เพื่อที่จะดำเนินการในช่วงหน้าแล้ง ก็ต้องขอความเห็นชอบจากสภาฯด้วย

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน โครงการขุดลอกคลองกงหรา หมู่ที่ 4 จำนวน 371,700 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน โครงการขุดลอกคลองกงหรา หมู่ที่ 4 จำนวน 371,700 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**3.4 เรื่อง ขอกันเงินเหลื่อมปีกรณีไม่ก่อหนี้ผูกพัน โครงการเจาะบ่อบาดาลพร้อมปรับปรุงหอ**

 **ถังประปาหมู่บ้าน บ้านเกาะยาง หมู่ที่ 5 จำนวน 304,500 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ สำหรับวาระนี้เราได้หาผู้รับเหมาแล้วและผู้รับเหมาเข้ามาดูรายละเอียดแต่ว่าไม่มีใครเข้ามาซื้อซองเพื่อทำสัญญาเลยต้องขอกันเงินไว้ก่อนเพื่อที่จะได้ดำเนินการในช่วงต่อไป ก็ต้องขอความเห็นชอบจากท่านสมาชิกทุกท่านด้วย

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน โครงการเจาะบ่อบาดาลพร้อมปรับปรุงหอ ถังประปาหมู่บ้าน บ้านเกาะยาง หมู่ที่ 5 จำนวน 304,500 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน โครงการเจาะบ่อบาดาลพร้อมปรับปรุงหอ ถังประปาหมู่บ้าน บ้านเกาะยาง หมู่ที่ 5 จำนวน 304,500 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**3.5 เรื่อง ขอกันเงินเหลื่อมปีกรณีไม่ก่อหนี้ผูกพัน จัดซื้อครุภัณฑ์ยานพาหนะและขนส่ง**

 **รถจักรยานยนต์ (120 ซีซี) จำนวน 51,000 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ ซึ่งก็เป็นโครงการที่กำลังดำเนินการอยู่และกำลังเจรจาอยู่กับร้าน ซึ่งทางร้านเค้าให้เราจ่ายเงินก่อนถึงจะให้เล่มทะเบียนซึ่งก็กำลังเจรจากับร้านเพื่อให้สามารถดำเนินการได้ถูกต้องตามระเบียบพัสดุ เลยต้องขอกันเงินไว้ก่อน

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน จัดซื้อครุภัณฑ์ยานพาหนะและขนส่ง รถจักรยานยนต์ (120 ซีซี) จำนวน 51,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน จัดซื้อครุภัณฑ์ยานพาหนะและขนส่ง รถจักรยานยนต์ (120 ซีซี) จำนวน 51,000 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**3.6 เรื่อง ขอกันเงินเหลื่อมปีกรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย**

 **จำนวน 30,000 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** สำหรับวาระนี้อยู่ในช่วงดำเนินการแต่ตอนนี้เครื่องเลื่อยอยู่ที่สำนักงานป่าไม้ เพราะต้องมีการขึ้นทะเบียนต่อสำนักงานป่าไม้ และต้องมีการตอกเลขประจำตัวเครื่อง ก็ต้องขอความเห็นชอบจากท่านสมาชิกด้วย

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย จำนวน 30,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน ครุภัณฑ์ก่อสร้าง ประเภทเครื่องเลื่อย จำนวน 30,000 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**3.7 เรื่อง ขอกันเงินเหลื่อมปีกรณีไม่ก่อหนี้ผูกพัน โครงการต่อเติมอาคาร ศพด. (หลังใหม่) ที่**

 **ทำการ อบต.นาไม้ไผ่ หมู่ที่ 6 จำนวน 186,000 บาท**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่าน สาเหตุที่ไม่สามารถดำเนินการได้ทันเนื่องจากกว่าการดำเนินการนั้นจะต้องดำเนินการในช่วงปิดเทอม แต่ของเราเป็นการปิดเทอมสั้นๆ เลยทำให้ยังไม่สามารถดำเนินการได้ เลยต้องขอกันเงินไว้ก่อนเพื่อที่จะสามารถดำเนินการได้ต่อไป

**ประธานสภาฯ** มีสมาชิกท่านใดต้องการจะสอบถามบ้างหรือไม่ ถ้าไม่มีผมขอมติที่ประชุม

**ประธานสภาฯ** สมาชิกท่านใดไม่เห็นชอบขอกันเงินเหลื่อมปีกรณีไม่ก่อหนี้ผูกพัน โครงการต่อเติมอาคาร ศพด. (หลังใหม่) ที่ทำการ อบต.นาไม้ไผ่ หมู่ที่ 6 จำนวน 186,000 บาท โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขอกันเงินเหลื่อมปีกรณีไม่ก่อหนี้ผูกพัน โครงการต่อเติมอาคาร ศพด. (หลังใหม่) ที่ทำการ อบต.นาไม้ไผ่ หมู่ที่ 6 จำนวน 186,000 บาท โปรดยกมือขึ้น

**มติที่ประชุม เห็นชอบ 20 เสียง**

 **งดออกเสียง 2 คน**

**ระเบียบวาระที่ 4 เรื่อง แจ้งเพื่อถือปฏิบัติ (ถ้ามี)**

**ระเบียบวาระที่ 5 เรื่อง สืบเนื่อง (ถ้ามี)**

 **5.1 เรื่อง กีฬานาไม้ไผ่เกมส์ ครั้งที่ 15**

**ประธานสภาฯ** ขอเชิญท่านเดชภณ แก้วคุ้มภัย

**นายเดชภณ แก้วคุ้มภัย** เรียนท่านประธานสภาฯ ผมขอความเห็นใจจากเพื่อนๆสมาชิกว่านักฟุตบอลของหมู่ที่ 14 มีนักฟุตบอลที่มีอายุ 14 ปี อยู่ 1 คน ก็ขอให้เขาให้ลงแข่งขันด้วยได้หรือไม่

**ที่ประชุม** อนุญาตให้ทีมฟุตบอลสามารถนำนักกีฬาที่มีอายุ 14 ปี ลงแข่งขันได้ ทีมละ 1 คน เท่านั้น

**ระเบียบวาระที่ 6 เรื่องอื่นๆ**

**ประธานสภาฯ** ขอเชิญท่านสัมพันธ์ จีนประสม

**นายสัมพันธ์ จีนประสม** เรียนท่านประธานสภาฯ ผมนายสัมพันธ์ จีนประสม ส.อบต. หมู่ที่6 อยากจะสอบถามเรื่องการจ่ายขาดเงินทุนสำรองที่สภาฯเคยอนุมัติไปแล้ว ว่าตอนนี้ไปถึงไหนแล้ว เพราะช่วงนี้ฝนก็เริ่มตกแล้ว ก็อยากจะทราบว่าเมื่อไหร่ปัญหาเก่าๆจะได้รับการแก้ไข

**ประธานสภาฯ** ขอเชิญท่าน นายก อบต.

**นายชัยพิภัทร รัตนบุรี** เรียนท่านประธานสภาฯ สำหรับเรื่องนี้ผมได้ตามไปที่จังหวัดแล้วซึ่งเขาก็บอกว่าภายในอาทิตย์นี้จะรู้ผล ยังไงก็ต้องรออีกนิดนึงเพราะเป็นตอนนี้เป็นอำนาจของท่านผู้ว่าราชการจังหวัดว่าท่านจะเห็นด้วยหรือไม่

**ที่ประชุม** รับทราบ

**ประธานสภาฯ** ขอเชิญท่านผล กล้าปราบโจร

**นายผล กล้าปราบโจร** เรียนท่านประธานสภาฯ ผมนายผล กล้าปราบโจร ส.อบต.หมู่ที่ 10 อยากจะให้ฝ่ายบริหารช่วยแก้ไขปัญหาเรื่องการเกษตรให้ชาวบ้านหน่อยไม่ว่าจะเป็น ผักที่ปลูกกัน หรือผลไม้ เช่น กล้วย ข้าวโพด มะนาว เป็นต้น ก็อยากจะให้ช่วยหาผู้รับซื้อให้ชาวบ้านหน่อย

**นายชัยพิภัทร รัตนบุรี** ขอบคุณท่านสมาชิกทุกท่าน ขอแจ้งว่าตามที่ท่านวิชาชาญ ชนูดหอม ได้แจ้งว่าน่าจะมีตลาดนัดหน้า อบต. ผมขอแจ้งว่าเราเคยมีโครงการตลาดประชารัฐหน้า อบต. และเราได้ทำการสำรวจโดยให้ชาวบ้านที่มีความประสงค์จะมาขายผลผลิตของตนเองได้มาลงชื่อ แต่ผลปรากฏว่ามีจำนวนชาวบ้านมาลงชื่อน้อยมาก เลยทำให้ไม่สามารถดำเนินการต่อได้ และจากที่ท่านผล กล้าปราบโจร ได้แจ้งเมื่อสักครู่ว่าผลผลิตการเกษตรของชาวบ้าน ผมก็ต้องถามว่าผลผลิตแต่ละประเภทมีมากพอให้เขามารับซื้อหรือไม่ และหากมีมากมีตลอดหรือเปล่า เพราะถ้าหากเราติดต่อไปแล้วเราก็ต้องมีผลผลิตให้เค้ามากพอเพราะเค้าซื้อไปขายต่อ ส่วนในเรื่องของกล้วยนั้นที่หมู่ที่7 นั้นมีการรับซื้อตลอดเพราะเขาจะนำไปขายต่อที่ตลาดหัวอิฐ

**ที่ประชุม** รับทราบ

**ประธานสภาฯ** ประธานกล่าวปิดการประชุมเวลา 16.00 น.

 (ลงชื่อ) ผู้ตรวจสอบบันทึกรายงานการประชุม

 (นายนพดล ไชยศร)

 เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

 (นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม

บัดนี้ องค์การบริหารส่วนตำบลนาไม้ไผ่มีความจำเป็นที่จะต้องขอโอนและเปลี่ยนแปลงคำชี้แจงงบประมาณรายจ่ายประจำปี งบประมาณ พ.ศ.2560 เพื่อเป็นค่าใช้จ่าย ดังนี้

**1.1 โอนงบประมาณรายจ่ายฯ เครื่องคอมพิวเตอร์ จำนวน 3 เครื่อง**

* **โอนเพิ่ม**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 1.เครื่องคอมพิวเตอร์

โอนเพิ่มเป็นเงิน 1,200 บาท

* **โอนลด**

แผนงานบริหารงานทั่วไปงานบริหารทั่วไปงบลงทุนค่าครุภัณฑ์ครุภัณฑ์คอมพิวเตอร์ 2.เครื่องสำรองไฟฟ้าโอนลดเป็นเงิน 1,200บาท(หน้า 6)

**1.2 แก้ไขเปลี่ยนแปลงคำชี้แจงงบประมาณ เครื่องคอมพิวเตอร์ จำนวน 3 เครื่อง**

* **ข้อความเดิม**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จํานวน 1 หน่วย

- หน่วยประมวลผลกลาง (CPU) มีหน่วยความจําแบบ Cache Memory ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจําขนาดไม่น้อยกว่า 1 GB หรือ 2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจําหลักในการแสดงภาพขนาดไม่น้อยกว่า 1 GB หรือ 3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่มี ความสามารถในการใช้หน่วยความจําหลักในการแสดงภาพขนาดไม่น้อยกว่า 1 GB

- มีหน่วยความจําหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB จํานวน 1 หน่วย

- มี DVD-RW หรือดีกว่า จํานวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จํานวน ไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มี Contrast Ratio ไม่น้อยกว่า 600 : 1 และมีขนาดไม่น้อยกว่า 18.5 นิ้ว จํานวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ประจําปี พ.ศ. 2559 ของกระทรวงเทคโนโลยีสารสนเทศและการสื่อสาร

* **ข้อความใหม่**

ตั้งไว้เพื่อจ่ายเป็นค่าจัดซื้อเครื่องคอมพิวเตอร์ จำนวน 3 เครื่อง โดยมีรายละเอียดดังนี้
- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) หรือ 8 แกนเสมือน (8 Thread) โดยมีความเร็วสัญญาณนาฬิกาพื้นฐานไม่น้อยกว่า 3.2 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory ขนาดไม่น้อยกว่า 8 MB 6 เกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้ 1) เป็นแผงวงจรเพื่อแสดงภาพแยกจากแผงวงจรหลักที่มีหน่วยความจำขนาดไม่น้อยกว่า 1 GB หรือ

2) มีหน่วยประมวลผลเพื่อแสดงภาพติดตั้งอยู่ภายในหน่วยประมวลผลกลาง แบบ Graphics Processing Unit ที่สามารถใช้หน่วยความจำหลักในการแสดงภาพขนาดไม่น้อยกว่า 1 GB หรือ

3) มีหน่วยประมวลผลเพื่อแสดงภาพติดตั้งอยู่บนแผงวงจรหลัก แบบ Onboard Graphics ที่ มีความสามารถในการใช้หน่วยความจำหลักในการแสดงภาพขนาดไม่น้อยกว่า 1 GB

- มีหน่วยความจำหลัก (RAM) ชนิด DDR3 หรือดีกว่า มีขนาดไม่น้อยกว่า 8 GB

- มีหน่วยจัดเก็บข้อมูล (Hard Drive) ชนิด SATA หรือดีกว่า ขนาดความจุไม่น้อยกว่า 2 TB หรือ ชนิด Solid State Drive ขนาดความจุไม่น้อยกว่า 240 GB จำนวน 1 หน่วย

- มีDVD-RW หรือดีกว่า จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- มีแป้นพิมพ์และเมาส์

**- มีจอภาพแบบ LCD หรือดีกว่า มีContrast Ratio ไม่น้อยกว่า 600 : 1 และมีขนาดไม่น้อย กว่า 19 นิ้ว จำนวน 1 หน่วย**

พร้อมรายละเอียดอื่นตามที่องค์การบริหารส่วนตำบลนาไม้ไผ่กำหนด ตั้งงบประมาณเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ. 2560 ณ วันที่ 21 เมษายน 2560 ของกระทรวงดิจิทัลเพื่อเศรษฐกิจและสังคม

**1.3 โอนงบประมาณไปตั้งจ่ายรายการใหม่ โครงการก่อสร้างถนนลาดยางแบบแอสฟัลท์ ติกคอนกรีตสายตกวัดทุ่งส้าน หมู่ที่ 5 : ผิวจราจรกว้าง 4.00 เมตร ยาว 193 เมตร หนา 0.03 หรือพื้นที่ผิวจราจรแบบแอสฟัลท์ติกคอนกรีต ไม่น้อยกว่า 772 ตารางเมตร พร้อมติดตั้งป้ายประชาสัมพันธ์โครงการ จำนวน 2 ป้าย**

* **โอนเพิ่ม**

แผนงานเคหะและชุมชนงานไฟฟ้าถนนงบลงทุน ค่าที่ดินและสิ่งก่อสร้างค่าก่อสร้างสิ่งสาธารณูปโภคโครงการก่อสร้างถนนลาดยางแบบแอสฟัลท์ติกคอนกรีตสายตกวัดทุ่งส้านหมู่ที่ 5 โอนเพิ่มเป็นเงิน 359,000 บาท

* **โอนลด**

แผนงานเคหะและชุมชนงานไฟฟ้าถนนงบลงทุนค่าที่ดินและสิ่งก่อสร้างค่าก่อสร้างสิ่งสาธารณูปโภค 05.โครงการติดตั้งแผงโซล่าเซลล์ระบบประปาหมู่บ้านหมู่ที่ 5 โอนลดเป็นเงิน 359,000บาท(หน้า 19)

**ทั้งนี้รายละเอียดปรากฏตามเอกสารที่ทุกท่านได้รับแล้ว**